
AVIZ  
asupra proiectului de Lege pentru aprobarea Ordonanţei de urgenţă a Guvernului nr.32/2020 privind modificarea şi completarea Ordonanţei de urgenţă a Guvernului nr.30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinată de răspândirea coronavirusului SARS-CoV 2 şi pentru stabilirea unor măsuri suplimentare de protecţie socială
	În conformitate cu prevederile art.94 şi 114 din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.32/2020 privind modificarea şi completarea Ordonanţei de urgenţă a Guvernului nr.30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinată de răspândirea coronavirusului SARS-CoV 2 şi pentru stabilirea unor măsuri suplimentare de protecţie socială, trimis cu adresa  PLx.141/2020 din 14 aprilie 2020.
Membrii Comisiei au examinat  proiectul de lege supus avizării, în şedinţa online, din data de 22 aprilie 2020.
          În urma dezbaterilor, Comisia pentru sănătate şi familie a hotărât, cu unanimitate de voturi, avizarea favorabilă a proiectului de lege.
În raport de obiectul şi conţinutul reglementării,  proiectul de lege face parte din categoria legilor organice. 

PREŞEDINTE,
Conf.univ.dr. Florin BUICU

